stanford-oval/wikipedia huggingface dataset:
Arbaaz Khan
Filmografia > Näyttelijä

| Vuosi | Elokuva | Rooli | Muuta |
| --- | --- | --- | --- |
| 1996 | Daraar | Vikram | Parhaan negatiivisen roolin Filmfare Awards -palkinto |
| 1998 | Pyaar Kiya To Darna Kya | Vishal Thakur |  |
| 1999 | Hello Brother | Komisario Vishal |  |
| 2002 | Maa Tujhhe Salaam | Albaksh |  |
| 2002 | Yeh Mohabbat Hai | Abdul Jamil |  |
| 2002 | Tumko Na Bhool Paayenge | Veer Singh Thakur |  |
| 2002 | Soch | Om |  |
| 2003 | Qayamat: City Under Threat | Ali Ramani |  |
| 2003 | Kuch Naa Kaho | Sanjeev Shrivastav |  |
| 2004 | Garv: Pride and Honour | Komisario Hyder Ali |  |
| 2004 | Wajahh: A Reason to Kill | Tohtori Aditya Bhargava |  |
| 2004 | Hulchul | Shakti A. Chand |  |
| 2005 | Maine Pyaar Kyun Kiya | Mies lentokoneessa |  |
| 2005 | Taj Mahal: An Eternal Love Story | Aurangzeb |  |
| 2005 | Jai Chiranjeeva | Pasupati | Telugunkielinen elokuva |
| 2006 | Malamaal Weekly | Jayesh Agarwal |  |
| 2006 | Iqraar: By Chance | R. B. Mathur |  |
| 2006 | Bhagam Bhag | Vikram Chauhan |  |
| 2007 | Shootout at Lokhandwala | Inspector Javed Khan |  |
| 2007 | Fool N Final | Moscow Chikna |  |
| 2007 | Dhol | Jaishankar ”Jai” Yadav |  |
| 2007 | Godfather | Shakir Khan | Pakistanilainen urdunkielinen elokuva |
| 2007 | Om Shanti Om | Itsenään | Erikoisesiintyminen laulussa ”Deewangi Deewangi” |
| 2007 | Dus Kahaniyaan | Rahul Sarin |  |
| 2008 | Woodstock Villa | Jatin |  |
| 2008 | Thodi Life Thoda Magic |  |  |
| 2008 | Jaane Tu… Ya Jaane Na | Kuber ”Bhalu” Singh Rathore |  |
| 2008 | Hello | Anuj |  |
| 2008 | Fashion | Abhijeet Sarin |  |
| 2009 | Mere Khwabon Mein Jo Aaye | Vikram Singh |  |
| 2009 | The Stoneman Murders | Kedar |  |
| 2009 | Jai Veeru | Tejpal |  |
| 2009 | Kisaan | Aman Singh |  |
| 2010 | Prem Kaa Game | Prem Sahni |  |
| 2010 | Dabangg | Makhanchand ”Makkhi” Pandey |  |
| 2011 | Ready | Gaurav |  |
| 2012 | Dabangg 2 | Makhanchand ”Makkhi” Pandey |  |
| 2015 | Kis Kisko Pyaar Karoon | Tiger Bhai |  |
| 2016 | Freaky Ali | Maqsood |  |
| 2016 | Yea Toh Two Much Ho Gayaa | Mak |  |
| 2017 | Kittu Unnadu Jagratha | AIR | Telugunkielinen elokuva |
| 2017 | Jeena Isi Ka Naam Hai | Aditya Kapoor |  |
| 2017 | Tera Intezaar | Veer Singh Rajput |  |
| 2018 | Nirdosh | Lomisario Lokhande |  |
| 2018 | Jack and Dil | KK Walia |  |
| 2018 | Loveyatri | Jignesh |  |
| 2019 | Dabangg 3 | Makhanchand ”Makkhi” Pandey |  |
| 2019 | Big Brother | Vedantham IPS | Malajalaminkielinen elokuva |
| 2019 | Main Zaroor Ayunga | Yash Malhotra/Harsh Malhotra |  |
Filmografia > Tuottaja

| Vuosi | Elokuva | Ensi-ilta | Muuta |
| --- | --- | --- | --- |
| 2010 | Dabangg | 10. syyskuuta 2010 | Parhaan elokuvan Filmfare Awards -palkinto Parhaan populaarielokuvan National Film Awards -palkinto |
| 2012 | Dabangg 2 | 21. joulukuuta 2012 |  |
| 2015 | Dolly Ki Doli | 23. tammikuuta 2015 |  |
| 2019 | Dabangg 3 | 20. joulukuuta 2019 |  |
Filmografia > Ohjaaja

| Vuosi | Elokuva | Näyttelijät |
| --- | --- | --- |
| 2012 | Dabangg 2 | Salman Khan, Sonakshi Sinha |
Aiheesta muualla

Wikimedia Commonsissa on kuvia tai muita tiedostoja aiheesta .
Arbaaz Khan Internet Movie Databasessa. (englanniksi)
Arbaaz Khan Allmoviessa (englanniksi)
Arbaaz Khan Twitterissä (englanniksi)
Arrested Development

Arrested Development esiintymässä Saksassa vuonna 2006.
Arrested Development on yhdysvaltalainen progressiivinen hip hop -yhtye.
Arrested Development perustettiin jo 1980-luvun lopulla. Yhtye sai kiinnityksen Chrysalis Recordsiin vasta kolmen vuoden, viiden kuukauden ja kahden päivän kuluttua perustamisesta, ja esikoisalbumin nimeksi tulikin 3 Years, 5 Months & 2 Days in the Life Of.... Tämän vuonna 1992 julkaistun albumin suurimmaksi hitiksi muodostui ”Tennessee”. Yhtye palkittiin parhaan rap-albumin ja parhaan uuden esiintyjän Grammy-palkinnoilla sekä Rolling Stone -lehden ”vuoden yhtyeenä”.
Arrested Development esitti laulun ”Revolution” Spike Leen elokuvassa Malcolm X (1992).
Yhtyeen toinen albumi Zingalamaduni (1994) ei ollut esikoisalbumin kaltainen menestys. Yhtye hajosi vuonna 1996, mutta aloitti toimintansa uudelleen vuonna 2000.
DJ Headliner (s. 1967) ei palannut yhtyeeseen sen uuden alun jälkeen, ja nykyisin ainoana keulahahmona toimii Speech (s. 1968).
Aiheesta muualla

Viralliset sivut (englanniksi)
Aue

| Aue |
| --- | --- |
 vaakuna
 Aue
 Koordinaatit: 50°35′N, 12°41′E 
Valtio:  Saksa
Osavaltio:  Saksi
Hallintopiiri:  Chemnitz
Piirikunta:  Erzgebirgskreis
Hallinto:  
 – Pormestari:  Heinrich Kohl
Pinta-ala:  
 – Kokonaispinta-ala:  20,94 km²
Korkeus:  350 m
Väkiluku:  16 617
 – Väestötiheys:  794 as./km²
 
 www.aue.de  
Infobox OKVirheellinen NIMI-arvo: 
Aue on kaupunki Saksassa Erzgebirgen vuoristossa Saksin osavaltiossa. Se sijaitsee Zwickauer Mulde -joen rannalla. se on Vuodesta 2006 kuulunut Silberbergin kaupunkiyhtymään, johon kuuluvat myös Lauter, Lößnitz, Schneeberg, Schwarzenberg ja Bad Schlema. Auen asukasluku on ollut suurimmillaan vuonna 1950 yli 40 000, nykyään noin 17 000. Kaupungissa on tekstiili- ja metalliteollisuutta, muun muassa nikkelin hyödyntämistä ja uushopean valmistusta. Kaupungin jalkapallojoukkue on FC Erzgebirge Aue.[lähde? ]
Historiaa

Aue on kehittunut Zellen luostarin ympärille. Erzgebirgeltä on kaivettu tinapitoista kassiteriittia ja hopeaa keskiajalta lähtien. Paikannimi Awe mainitaan jo vuonna 1286. Aluetta hallitsi uuden ajan alussa Saksin vaaliruhtinas. Vuonna 1698 seudulta löydettiin kaoliinia, jota hyödynnetään Meißenin posliinissa. 1700-luvulla koettiin Auessa tulvia ja nälänhätää.[lähde? ]
1900-luvulla alkoi uusi teollistumiskausi. Kansallissosialisteilla oli kaupungissa paljon vaikutusvaltaa 1930-luvulla. Teollistuminen jatkui sodan jälkeen DDRssä. 2000-luvulla kaupungin valtapuolue on CDU, mutta myös alueellisilla ryhmillä ja Linkellä on kannatusta.
Aiheesta muualla

Wikimedia Commonsissa on kuvia tai muita tiedostoja aiheesta .
Stadt Aue
Arthur Fadden

Arthur William Fadden (13. huhtikuuta 1894 – 21. huhtikuuta 1973) oli australialainen poliitikko, joka toimi lyhyesti Australian 13. pääministerinä 29. elokuuta – 7. lokakuuta 1941. Hän oli Country Partyn (nyk. Australian kansallispuolue) johtaja vuosina 1940–1958. Hän oli ensimmäinen Queenslandissa syntynyt pääministeri ja ensimmäinen ja ainoa Country Partyn jäsen, josta tuli pääministeri omalla mandaatilla.
Käännös suomeksi
Audru

| Audru vald |
| --- | --- |
 Itämeren rannikkoa Audrussa
 lippu:  vaakuna
 Audrun sijainti Virossa
 Koordinaatit: 58°24′31″N, 24°22′26″E 
Valtio:  Viro
Maakunta:  Pärnumaa
Kunta:  Pärnun kaupunki
Hallinto:  
 – Hallinnon tyyppi:  pienkauppala
Pinta-ala:  
 – Kokonaispinta-ala:  378,84 km²
Väkiluku (2010):  4 850
 – Väestötiheys:  12,8 as./km²
 
 www.audru.ee 
Infobox OKVirheellinen NIMI-arvo: 
Audru (saks. Audern) on pienkauppala (alevik) ja entinen kunta Pärnumaan maakunnassa, Virossa. Vuoden 2017 kuntauudistuksessa Audrun, Paikusen ja Tõstamaan kunnat sekä Pärnun kaupunki yhdistyivät muodostaen uuden Pärnun kaupungin.
Audrun kunnan asukasluku oli vuonna 2010 4 850, pinta-ala 378,84 neliökilometriä ja asukastiheys 12,8 asukasta neliökilometrillä.
Kunnan keskus oli Audru, joka sijaitsee noin kuuden kilometrin päässä Pärnusta Itämeren rannalla. Kuntaan kuului 25 kylää: Ahaste, Aruvälja, Eassalu, Jõõpre, Kabriste, Kihlepa, Kõima, Kärbu, Lemmetsa, Liiva, Lindi, Liu, Malda, Marksa, Oara, Papsaare, Põhara, Põldeotsa, Ridalepa, Saari, Saulepa, Soeva, Soomra, Tuuraste ja Valgeranna.
Audru oli Jurvan ja Paimion ystäväkunta.
Väestö

Vuonna 2011 Audrun kunnassa oli 5 100 asukasta, joista 4 908 (96,2 %) oli virolaisia, 96 (1,9 %) venäläisiä ja 87 (1,7 %) muita kansallisuuksia.
Aiheesta muualla

Kuvia tai muita tiedostoja aiheesta Audru Wikimedia Commonsissa
Audrun kotisivut (Arkistoitu – Internet Archive) (viroksi)
Aspiskyy

| Aspiskyy |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Matelijat Reptilia
Lahko::  Suomumatelijat Squamata
Alalahko::  Käärmeet Serpentes
Heimo::  Kyykäärmeet Viperidae
Suku::  Vipera
Laji::  aspis
Kaksiosainen nimi
 Vipera aspis  (Linnaeus, 1758) 
 Aspiskyyn levinneisyys
Katso myös
   Aspiskyy Wikispeciesissä   Aspiskyy Commonsissa 
Infobox OKNimi-testi OKIUCN-testi OK: 
Aspiskyy (Vipera aspis) on Keski-Euroopassa elävä käärmelaji. Se on kyytä myrkyllisempi ja on aiheuttanut kuolemia. Lajilla on erilaisia värimuotoja, kuten punertava.
Tuntomerkit

Aspiskyyn pituus on 60–70 cm, joskus jopa 94 cm; koiraat ovat suurempia kuin naaraat. Tummanharmaalla pohjalla on kapeiden mustien vinojuovien muodostama kuvio.
Levinneisyys

Aspiskyytä tavataan Sveitsissä, eteläisessä Saksassa, Ranskassa,  Italiassa, Espanjan pohjoisosissa ja Sloveniassa.
Aiheesta muualla

Laji.fi: Vipera aspis
ITIS: Vipera aspis (englanniksi)
The University of Adelaide, Australia, Clinical Toxinology Resources: Vipera aspis
Arthur Fiedler

Arthur Fiedler vuonna 1968
Arthur Fiedler (17. joulukuuta 1894 Boston, Massachusetts – 10. heinäkuuta 1979 Brookline, Massachusetts) oli yhdysvaltalainen kapellimestari.
Fiedler syntyi pianistiäidin ja itävaltalaissyntyisen viulisti-isän poikana. Hän opiskeli vuosina 1911–1915 viulun- ja pianonsoittoa sekä orkesterijohtoa Berliinin kuninkaallisessa musiikkiakatemiassa. Hänen opettajiinsa kuului viulisti Willy Hess. Opiskeltuaan Fiedler liittyi Bostonin sinfoniaorkesteriin kakkosviulistina. Vuosina 1918–1930 hän toimi yhtenä orkesterin alttoviulisteista. Fiedler perusti vuonna 1924 oman kamariorkesterinsa ja organisoi vuonna 1929 konserttisarjan, jossa sinfonista musiikkia esitettiin Bostonissa ensimmäisen kerran ulkoilmassa.
Vuonna 1930 Fiedler pääsi Boston Pops Orchestran kapellimestariksi, jona toimi kuolemaansa saakka. Hän rakensi vaihtelevan kevyen ohjelmiston ja teki viihteellisistä tansseista sekä lauluista sinfoniaorkesterin esitettäviksi soveltuvia versioita. Moni arvostelija piti Fiedleriä kyvykkäänä teknikkona ja merkittävänä showmiehenä pikemminkin kuin klassisen musiikin ensiluokkaisena tulkitsijana. Yleisön keskuudessa Fiedler saavutti suuren suosion; hänen Boston Pops Orchestran kanssa tekemiään levytyksiä myytiin kaikkiaan noin 50 miljoonaa kappaletta. Fiedler sai tähden Hollywood Walk of Famelle vuonna 1960. Kuvanveistäjä Ralph Helmick teki hänen kasvojaan esittävän julkisen muistomerkin, joka valmistui Bostoniin vuonna 1984.
Baptiste Santamaria

Baptiste Santamaria vuonna 2015.
Baptiste Santamaria (s. 9. maaliskuuta 1995 Saint-Doulchard) on ranskalainen jalkapalloilija, pelipaikaltaan puolustava keskikenttäpelaaja. Hän edustaa seuratasolla Ligue 1:ssä pelaavaa Angersia.
Santamaria nousi Toursin junioreista edustusjoukkueeseen kaudella 2013–2014. Hän pelasi kolmen kauden aikana Ligue 2:ssa 90 ottelua ja teki niissä 14 maalia. Kesällä 2016 hän siirtyi Angersiin, jossa hän kolmen kauden aikana pelasi Ligue 1:ssä 106 ottelua ja teki yhden maalin, syyskuussa 2018 Dijonia vastaan. Toisen pääsarjamaalinsa hän teki neljännellä Angersin-kaudellaan elokuussa 2019 Metziä vastaan.
Santamaria on pelannut Ranskan alle 20-vuotiaiden maajoukkueessa kolme ottelua.
Arresø

| Arresø |
| --- | --- |
 Arresø
Valtiot:  Tanska
Alue:  Pääkaupunkialue
Kunnat:  Frederiksværk
Paikkakunta:  Hillerødin kunta, Halsnæs ja Gribskovin kunta 
Koordinaatit:  55°58′29″N, 12°06′15″E
Mittaustietoja
Pituus:  6  km
Leveys:  6  km 
Pinta-ala:  39,7 km2 
Tilavuus:  122,75  hm3 
Keskisyvyys:  3,1  m 
Suurin syvyys:  5,6  m tai 3,1  m 
Valuma-alue:  216,1 km2 
 fiArresø 
Arresø on järvi Tanskan Själlannissa Frederiksværkin itäpuolella. Järvi on pinta-alaltaan Tanskan suurin, 39,87 neliökilometriä.
Arresø on matala järvi, jonka suurin syvyys on 5,9 metriä. Arresø sijaitsee kolmen kunnan, Halsnæsin, Gribskovin ja Hillerødin alueella. Arresø laskee Frederiksværkissa sijaitseva Arresøn kanavan kautta Roskilden vuonoon. Järveen laskee useita puroja, joista tärkein on Pøleå. Arresøn länsipuolella sijaitsee useita kukkuloita, joista on hyvät näkymät järvelle.
Historia

Arresø on oli alunperin Kattegatin vuono, josta tuli makean veden järvi noin 2000–3000 vuotta sitten. 1700-luvulle saakka Arresø oli tulvaherkkä järvi, mikä johtui ojan heikoituksesta. Vuonna 1717 aloitettiin Arresøn kanavan ja sulun rakennustyöt, jotka saatiin valmiiksi 1719. Kanavan vesivoimaa käytettiin 1750-luvulta lähtien valimoon ja ruutimyllyyn. Vuonna 1899 perustettiin toimikunta tutkimaan Jäämeren vedenkorkeutta. Søborg Søsta saatujen kokemusten perusteella tutkittiin, voitaisiinko Arresø kuivattaa ja käyttää maataloustarkoituksiin. Ruudin ja kalastuksen arvo johti kuitenkin siihen, ettei hanke toteutunut. Nykyisin järvi on nimetty elinympäristö- ja linnustonsuojelualueeksi.
Baaba Maal

Baaba Maal 2011
Baaba Maal (s. 12. marraskuuta 1953) on senegalilainen laulaja ja kitaristi. Hän syntyi Podorin kaupungissa, Morfilin saarella. Perinteen mukaan laulajia tulee vain griot-kastista, ja Baba Maal kuului kalastajakastiin. Hänen vanhempansa toivoivat hänen opiskelevan lakia, mutta Baba Maal päätti toisin.
Maal opiskeli musiikkia aluksi äitinsä johdolla ja myöhemmin Dakarin yliopistossa ja Pariisissa.
Maal yhdistää tuotannossaan senegalilaista musiikkia poppiin ja reggaeen.
Diskografia

Djam Leelii  1989
Baayo	 1991
Lam Toro	 1992
Wango	 1994
Firin' in Fouta	 1994
Gorel	 1995
Taara	 1997
Nomad Soul	 1998
Live at the Royal Festival Hall	 1999
Jombaajo	 2000
Missing You (Mi Yeewnii)	 2001
On the Road	 2009
Television	 2009
The  Best of Baaba Maal
Arturo Duque Villegas

Arturo Duque Villegas (27. marraskuuta 1899 – 26. heinäkuuta 1977) oli kolumbialainen roomalaiskatolinen arkkipiispa. Hänet vihittiin papiksi 20. maaliskuuta 1926 ja nimitettiin Ibaguén hiippakunnan vihkipiispaksi sekä Vatarban titulaaripiispaksi 7. toukokuuta 1949. Piispaksi vihkiminen seurasi 7. elokuuta.
17. maaliskuuta 1957 Duque Villegas sai nimityksen Ibaguén piispaksi ja 7. heinäkuuta 1959 Manizalesin arkkipiispaksi, jona hän toimi, kunnes jäi eläkkeelle 23. toukokuuta 1975. Hän osallistui Vatikaanin toiseen kirkolliskokoukseen.
Auren kirkko

| Auren kirkko Aure kirke |
| --- | --- |
 Kirkko vuonna 2006.
Sijainti:  Aure, Norja
Kirkkokunta:  Norjan kirkko
Hiippakunta:  Møren hiippakunta
Rakentamisvuosi:  1924
Materiaali:  puu
Istumapaikkoja:  800
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Auren kirkko (norj. Aure kirke) on Auren kunnassa Møren ja Romsdalin läänissä Norjassa sijaitseva puinen ristikirkko vuodelta 1924.
Aiheesta muualla

Kuvia tai muita tiedostoja aiheesta Auren kirkko Wikimedia Commonsissa
Ayisat Yusuf

| Henkilötiedot |
| --- | --- | --- | --- |
Syntymäaika: 6. maaliskuuta 1985 (ikä 39)
Syntymäpaikka: , Nigeria
Pelipaikka: puolustaja
Pituus: 162 cm
Seurat
| Vuodet | Seura | O | (M) |
| –2007 | Nasarawa Amazons |  |  |
| 2007 | NiceFutis |  | (1) |
| 2008 | KMF |  | (0) |
| 2009 | Delta Queens FC |  |  |
| 2010–2011 | Rivers Angels SC |  |  |
Maajoukkue
| 2002–2009 |  Nigeria |  | () |

Ayisat Yusuf-Aromire (s. 6. maaliskuuta 1985) on nigerialainen entinen jalkapalloilija. Hän pelasi urallaan kaksi kautta Suomessa, edustaen Naisten Ykkösessa porilaista NiceFutista ja Naisten Liigassa Kuopion Mimmifutista. Yusuf kuului Nigerian joukkueeseen vuosien 2004 ja 2008 Afrikan-mestaruuskilpailuissa, 2007 MM-kilpailuissa sekä 2008 Pekingin olympiakisoissa.
Yusuf asuu nykyään Suomessa ja työskentelee pääkaupunkiseudulla personal trainerina. Lisäksi hän valmentaa FC POHUn jalkapallojunioreita.
Audacious (ohjelma)

| Audacious |
| --- | --- |

 Audacious 4.1 KDE-ympäristössä Arch Linuxilla.
Kehityshistoria
Ensijulkaisu:  24. lokakuuta 2005
Vakaa versio:  4.4.1 (26. syyskuuta 2024)
Kehitystilanne:  Aktiivinen
Tiedot
Alusta:  Linux, Windows
Ohjelmointikielet:  C, C++
Lisenssi:  GPL
Aiheesta muualla
Verkkosivusto
Versiohallinta
Audacious Media Player on mediasoitinohjelma, joka jatkaa Beep Media Playerin kehitystä. Kun muut lähtivät kehittämään BMPx:ää, Ariadne "kaniini" Conill ilmoitti aloittavansa projektin, jossa alkuperäisen BMP:n kehitys jatkuisi. Audacious on vapaan ohjelmiston mediasoitin POSIX-järjestelmille, esimerkiksi Linuxille.
Ohjelman käyttöliittymä on siirtynyt GTK-kirjastosta Qt-kehykselle. Ulkoasu on vastaava kuin aiemmassa, mutta käytettävyyttä on parannettu. GTK-tuki on säilytetty, mutta uudet ominaisuudet lisätään Qt-pohjaiseen käyttöliittymään.
Ohjelma tukee chiptune- ja tracker-musiikkia SID-, S3M- ja MOD-muodoissa ja ffmpeg-lisäosan kautta muitakin muotoja.
Ohjelmassa on ReplayGain-tuki. Ohjelma tukee erilaisia toistorajapintoja ja tiedostomuotoja laajennusosien avulla. Ohjelmassa on muun muassa FLAC ja PipeWire-tuki.
Aiheesta muualla

Wikimedia Commonsissa on kuvia tai muita tiedostoja aiheesta .
Audacious-mediasoittimen kotisivu
Antti Peippo

| Antti Peippo> Henkilötiedot |
| --- | --- |
Syntynyt: 10. syyskuuta 1934 Lahti
Kuollut: 29. kesäkuuta 1989 (54 vuotta) Helsinki
Kansalaisuus:  Suomi
Ammatti:  elokuvaaja
Muut tiedot
Aktiivisena:  1964-1989
Antti Eerikki Peippo (10. syyskuuta 1934 Lahti – 29. kesäkuuta 1989 Helsinki) oli suomalainen elokuvaaja ja elokuvaohjaaja.
Peippo tuli tunnetuksi erityisesti Risto Jarvan elokuvien hovikuvaajana. Lukuun ottamatta elokuvaa Yö vai päivä (1962) hän on kuvannut kaikki Jarvan elokuvat. Jarvan kuoleman jälkeen hän jatkoi kuvaajana muissa Jarvan tuotantoyhtiön Filminorin elokuvissa.
Peipon ainoaksi pitkän näytelmäelokuvan ohjaustyöksi jäi tieteiskauhukomedia Ihmemies (1979).
Antti Peippo alkoi 16-vuotiaasta opiskella maalausta Taideakatemian koulussa ja opiskeli sitä 1950-luvun alkupuolella myös Pariisissa. 1960-luvun alussa hän opiskeli kamerataidetta Taideteollisessa korkeakoulussa, jossa hän seuraavalla vuosikymmenellä opetti. Vuosina 1964–1975 Peippo toimi Filminor-yhtiössä elokuvaajana ja kuvasi muun muassa melkein kaikki Risto Jarvan elokuvat.
Peipon ura jatkui aina 1980-luvun lopulle asti lyhyet elokuvien ja lyhyiden dokumenttien ohjaajana ja kuvaajana. Hän näytteli myös pieniä osia useissa elokuvissa. Vuonna 1972 valmistunut Viapori – Suomenlinna palkittiin parhaan lyhytelokuvan Jussilla. Kettu-mitalin hän sai vuonna 1983 Helsinkiä valokuvanneesta venäläisupseerista Ivan Timiriasevista kertovalla elokuvalla Sivullisena Suomessa ja Risto Jarva -palkinnon omaelämäkerrallisella lapsuuskuvauksella Sijainen, joka palkittiin Tampereen elokuvajuhlilla 1989 myös kotimaisen sarjan pääpalkinnolla. Elokuvataiteen valtionpalkinnon Peippo sai vuosina 1972, 1973 ja 1981.
Peippo kuoli syöpään kesäkuussa 1989 54-vuotiaana. Hänet on haudattu Vanhalle hautausmaalle Lahteen.
Filmografia > Ohjaajana

1972: Viapori – Suomenlinna
1973: Suomalainen pöydänkattaja
1975: Leikkien mallit
1977: Menneen ajan kuvat
1979: Ihmemies
1979: Graniittipoika (lyhytelokuva Wäinö Aaltosen veistoksesta)
1981: Seinien silmät
1983: Sivullisena Suomessa
1984: Kolme salaisuutta
1984: Risto Jarva, työtoverini
1985: Ateneumin joululehti
1985: Nykytaiteen museo
1987: Ratsastus Aasian halki
1987: Hotelli Belvedere
1989: Sijainen
1989: Valtakunnan sydän
Filmografia > Elokuvaajana

1964: X-Paroni
1965: Onnenpeli
1965: Asuminen ja luonto
1967: Kaupungissa on tulevaisuus
1967: Kansanvakuutus turvanamme
1968: Nainen ja yhteiskunta
1969: Ruusujen aika
1970: Bensaa suonissa
1970: Maaseudun tulevaisuus?
1972: Kun taivas putoaa...
1974: Yhden miehen sota
1975: Mies, joka ei osannut sanoa ei
1976: Loma
1977: Jäniksen vuosi
1978: Vartioitu kylä 1944
1983: Menestyksen maku
Kirjallisuutta

Aaltonen, Jouko & Kyösola, Satu & Suhonen, Ville (toim.): Dokumenttielokuvan suuri tuntematon. Katseita Antti Peippoon.  Helsinki:  Aalto Arts Books, 2020.
Aiheesta muualla

Sedergren, Jari: / Peippo, Antti (1934–1989) Kansallisbiografia-verkkojulkaisu.  22.10.2018. Helsinki:  Suomalaisen Kirjallisuuden Seura. Viitattu 14.7.2019.
Antti Peippo, esseedokumentin mestari, Risto Jarva -seura
Antti Peippo muistelee (Arkistoitu – Internet Archive), Risto Jarva -seura
Gérard Courantin lyhytelokuva Antti Peipon kasvoista, YouTube
Antti Peippo Elonetissä.
Barbetti

Iowa-luokan taistelulaivojen 406 mm kolmoistykkitornin rakenne – barbetti on osa numero 8.
Barbetti eli peruslieriö on tykkien tornilavetteihin kuuluva, tornin alapuolisia osia suojaava lieriönmuotoinen, yleensä  panssaroitu osa. Barbetteja käytetään sotalaivoilla ja kiinteissä rannikkotykeissä. Barbetti suojaa tykin ampumatarvikkeidenkäsittelylaitteita ja tornin kääntökoneistoa. Barbetit ovat yleensä eräitä aluksen raskaimmin panssaroituja osia, sillä mikäli vihollinen onnistuu tulivaikutuksellaan läpäisemään sen, seurauksena saattaa olla barbetin sisällä olevien ampumatarvikkeiden räjähtäminen ja koko aluksen tuhoutuminen. Tästä syystä taistelulaivojen barbettipanssarit olivat yleensä yli 300 mm paksuja; esimerkiksi yhdysvaltalaisten Iowa-luokan taistelulaivojen barbetit olivat yli 400-millisiä.
Bismarck-taistelulaivan B-tornin barbetin näkyvä osa
Auraprint

| Auraprint Oy |
| --- | --- |
Perustettu:  1886 (Turun Suomalainen Kirjapaino- ja Sanomalehtiyhtiö)
Toimitusjohtaja:  Ilkka Ylipoti (2014–)
Avainhenkilöt:  Mauri Taivalkoski
Kotipaikka:  Turku
Toimiala:  graafinen teollisuus
Liikevaihto:  14,5 milj. € (2017)
Henkilöstö:  95 (2017)
Tytäryhtiöt:  Suomen Turvakilvet Oy
Kotisivu:  www.auraprint.fi
Infobox OKVirheellinen NIMI-arvo: 
| Jaakkoo-Taara Oy |
| --- | --- |
Perustettu:  1935
Kotipaikka:  Turku
Toimiala:  graafinen teollisuus
Liikevaihto:  17,1 milj. € (2017)
Henkilöstö:  107 (2017) 
Kotisivu:  www.jt.fi
Infobox OKVirheellinen NIMI-arvo: 
Jaakkoo-Taara Iso-Heikkilän Ruissalontiellä.
Auraprint on Turussa toimiva graafisen alan yritysryhmä, joka on nykyisin erikoistunut tuote-etikettien, muiden tarrojen, kilpien ja lääkepakkauskoteloiden valmistukseen. Auraprintin historia juontaa juurensa vuosina 1880–1964 Turussa ilmestyneeseen Uusi Aura -sanomalehteen, jonka kirjapaino eriytettiin vuonna 1962 pari vuotta myöhemmin konkurssiin menneestä lehtiyhtiöstä. Auraprint-konserni on vuodesta 2008 lähtien muodostunut yrityksistä Auraprint Oy ja Jaakkoo-Taara Oy.
Historiaa

Auraprintin historia pohjautuu vuonna 1886 perustettuun kirjapainoon, joka alkoi julkaista Aura-lehteä. Myöhemmin lehti jatkoi toimintaansa nimellä Uusi Aura. Marraskuun manifestin aikoina vuonna 1905 Turun Suomalaisena Kirjapaino- ja Sanomalehtiyhtiönä tunnettu yritys muutti Aurakadun ja Yliopistonkadun kulmaan valmistuneeseen jugendtyyliseen Priman taloon, joka yhä seisoo Turun Kauppatorin kulmalla. Auraprint toimi myöhemmin Iso-Heikkilän Akselintiellä, ja sen nykyinen osoite on Tiemestarinkatu 3 Runosmäessä. Jaakkoo-Taara toimii Turun keskustan lähellä Iso-Heikkilässä, Tukholmankadun ja Ruissalontien kainalossa.
Vuonna 1954 Auraprint aloitti rullasta irrotettavien ketjulomakkeiden tuotannon, joka kehittyi 1970-luvulla silloisessa automaattisessa tietojenkäsittelyssä tarvittujen atk-lomakkeiden tuotantoon. Auraprint tunnettiinkin pitkään lomakkeiden tekijänä, kunnes vuonna 1987 aloitettiin rullatarratuotanto, johon yrityksen nykyinen toiminta perustuu.
1990-luvulla Auraprint laajentui tuotemerkintäpalveluissa yritysostojen avulla. Se osti helsinkiläisen Paragon Tarran, turkulaisen Jaakkoo-Taaran ja lietolaisen Painoprisman. 2000-luvulla Auraprint laajeni kilpibisnekseen ostamalla Suomen Turvakilvet Oy:n.
Kirjallisuutta

Sormunen, Tapio: Lehtipainosta lomaketehtaaksi. Auraprint Oy 1896–1976.  Turku:  Auraprint Oy, 1976.  ISBN 951-99093-0-3.
Aiheesta muualla

Yhtiön taloushistoriaa Pörssitiedon nettisivuilla
Bazas

Katu Bazazissa
Bazas on kunta Gironden departementissa Akvitanian hallintoalueella Ranskassa. Kunnassa oli 4 357 asukasta vuoden 1999 väestönlaskennassa. Bazasin pinta-ala on 37 neliökilometriä.
Bazasissa on viinitarhoja, jotka tuottavat valkoviiniä.